Bazilika svetog križa (Firenca)

Bazilika svetog križa (ital.: Basilica di Santa Croce) franjevačka je crkva u Firenci i manja bazilika rimokatoličke crkve. Glavna je crkva u Firenci, a nalazi se na Trgu svetog križa (Piazza Santa Croce) 800 metara jugoistočno od Duoma gdje je nekada bilo močvarno područje iza gradskih zidina. 
U crkvi su sahranjene mnoge poznate ličnosti: Niccolò Machiavelli, Michelangelo Buonarroti, Galileo Galilej, Enrico Fermi, Gioacchino Rossini, filozof Giovanni Gentile i drugi. Zbog toga je italijanski neoklasični pjesnik Ugo Foscolo ovaj sakralni objekat izabrao i u svom djelu "Dei sepolcri" nazvao Hram italijanske slave (Tempio dell'Itale Glorie).
Prestižni je simbol Firence i italijanski je nacionalni spomenik, a u prošlosti je bio mjesto susreta najvećih umjetnika, teologa, religioznih ljudi, književnika, humanista i političara, koji su kroz dobra i loša vremena odredili identitet kasnosrednjovjekovne i renesansne Firence.

 Historija 
Legenda kaže da je crkvu osnovao sám sveti Franjo Asiški, koji je posjetio Firencu još 1211. putujući do Firence starim rimskim putem Via Cassia. Godine 1294. odlučeno je da se na mjestu stare crkve izgradi grandiozni objekat. Projekat za izgradnju današnje crkve (čiju izgradnju su platile najbogatije porodice grada) najvjerovatnije je uradio Arnolfo di Cambio, arhitekta koji je tih godina radio i na drugim grandioznim projektima. Međutim, do danas nemamo pisanih dokumenata koji potvrđuju ovu atribuciju, ali su historičari potvrdili da je projektant ovog sakralnog objekta bio Arnolfo di Cambio na osnovu visokog kvaliteta kao i zbog sličnosti s drugim djelima velikog arhitekte. 
Firentinski diplomata i hroničar historije grada Firenze Giovanni Villani u svom djelu "Nuova Cronica" zapisao je "kako je crkva osnovana 3. maja 1294. u prisustvu mnogih biskupa, prelata, klerika, redovnika, podestà, kapetana naroda kao i svih dobrih ljudi Firence, muškaraca i žena, uz veliko slavlje i svečanost“. Baziliku svetog križa posvetio je kardinal Bessarione u prisustvu pape Eugenije IV 1443. i najveća je franjevačka crkva na svijetu.

 Umjetnost 
Najzanimljiviji elementi su šesnaest kapela, koje su dekorirali freskama Giotto i njegovi učenici.

 Reference 

 Vanjski linkovi 



Kategorija:Firenca
Kategorija:Crkve u Italiji